
УВЕДОМЛЕНИЕ
за обществени консултации 
по заявление от сдружение „Артистаутор” за утвърждаване на размери на възнагражденията, събирани от сдружението

В Министерството на културата, съгласно чл. 94р, ал. 9 от Закона за авторското право и сродните му права е подадено искане от сдружение „Артистаутор”, с което се иска утвърждаване на размери на възнагражденията, събирани от сдружението при предлагане по безжичен път или по кабел (включително чрез интернет или мобилни платформи) на достъп на неограничен брой лица до български филми и други аудиовизуални произведения, и адаптирани на български език чуждестранни аудиовизуални произведения (дублаж) по начин, позволяващ този достъп да бъде осъществен от място и по време, индивидуално избрани от всеки от тях (Тарифа за VOD права).
Проектът на тарифа, икономическата обосновка и методиката към нея, са публикувани на интернет страницата на Министерството на културата http://mc.government.bg/page.php?p=52&s=447&sp=462&t=0&z=0
Съгласно чл. 94р, ал. 9 от Закона за авторското право и сродните му права, в 30-дневен срок от публикуването на проекта на тарифа и придружаващите го документи, заинтересованите лица могат да предоставят мотивирани писмени предложения по него на адреса на Министерството на културата: гр. София, 1040, бул. „Ал. Стамболийски” № 17 и/или на електронни адреси: m.melikov@mc.government.bg   и k.pashova@mc.government.bg . 

